CELEX: C2004/168/13
Language: et
Date: 2004-06-26 00:00:00
Title: Kohtuasi T-139/04: Hagi, mille esitas 8. aprillil 2004 Kelvin William Stephens Euroopa Ühenduste Komisjon vastu

26.6.2004   
            
            
               ET
            
            
               Euroopa Liidu Teataja
            
            
               C 168/7
            
         Hagi, mille esitas 8. aprillil 2004 Kelvin William Stephens Euroopa Ühenduste Komisjon vastu
   (Kohtuasi T-139/04)
   (2004/C 168/13)
   Kohtuasja menetluse keel: prantsuse keel
   Euroopa Ühenduste Esimese Astme Kohus on saanud 8. aprillil 2004 hagi, mille on esitanud Euroopa Ühenduste Komisjoni vastu Kelvin William Stephens, elukohaga Brüsselis, keda esindab Nicolas Lhoëst, kes on valinud endale kohtudokumentide kättetoimetamise aadressi Luksemburgis.
   Hageja esitab esimese astme kohtule järgmised nõuded:
   
               —
            
            
               tühistada ametisse nimetava asutuse (AIPN) 14. aprilli 2003 otsus selles osas, millega see
               
                           —
                        
                        
                           ei määranud kindlaks hageja klassifitseerimist palgaastme A6 palgajärku 3 tema töölevõtmise momendil,
                        
                     
                           —
                        
                        
                           ei taastanud hageja palgaastme karjäärivahemikku, tuues varasemaks tema ametialase edutamise palgaastmetesse A5 ja A4,
                        
                     
                           —
                        
                        
                           piiras ümberklassifitseerimise otsuse jõustumist nii, et selle rahaline toime algas alles 5. oktoobril 1995,
                        
                     
         
               —
            
            
               tühistada ametisse nimetava asutuse (AIPN) 15. jaanuari 2004 otsus, mis anti hagejale üle 30. jaanuaril 2004 ning mis puudutas tema kaebuse R/521/03 tagasilükkamist;
            
         
               —
            
            
               määrata hagejale kostja poolt hüvitis esialgselt kindlaks määratud summas 125 000 eurot juhul, kui ei ole võimalik taastada hageja palgaastme karjäärivahemikku;
            
         
               —
            
            
               jätta kohtukulud komisjoni kanda.
            
         Õiguslikud alused ja peamised argumendid
   Käesolevas vaidluses vaidleb hageja, kes klassifitseeriti tema töölevõtmise ajal oktoobris 1985 palgaastme A7 palgajärku 3, ametisse nimetava asutuse (AIPN) otsuse vastu mitte ümber vaadata seda klassifitseerimist, määrates selle kindlaks A6 palgajärguna 1 ja mitte A6 palgajärguna 3, mitte taastada tema karjäärivahemikku ja piirata ümberklassifitseerimise otsuse jõustumise kuupäeva 5. oktoobriga 1995.
   Oma nõuete toetuseks toob ta välja samad põhjendused, millele tugines hageja kohtuasjas T-125/04: Rousseaux v. komisjon.